Úradný vestník L 032 , 07/02/2003 S. 0013 - 0014



Rozhodnutie Komisie z 5. februára 2003, ktorým sa mení a dopĺňa smernica 95/70/ES, ktorým sa zavádzajú minimálne opatrenia na kontrolu niektorých chorôb napádajúcich dvojchlopňové mäkkýše (oznámené pod číslom dokumentu C(2003) 432) (Text s významom pre EHP) (2003/83/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 95/70/ES z 22. decembra 1995, ktorou sa zavádzajú minimálne opatrenia spoločenstva na kontrolu niektorých chorôb napádajúcich dvojchlopňové mäkkýše [1], ktorá bola naposledy zmenená a doplnená rozhodnutím Komisie 2001/293/ES [2], a najmä na jeho druhý odsek, keďže: (1) Smernica 95/70/ES obsahuje zoznam závažných ochorení mäkkýšov, na ktoré sa vzťahujú určité ustanovenia na monitorovanie a kontrolu chorôb, stanovené v uvedenej smernici. (2) Aby sa zohľadnil vývoj v situácii s ochoreniami v spoločenstve a v tretích krajinách, vedecké poznatky a praktické skúsenosti, ktoré sa získali v období posledných rokov, bolo by treba novelizovať zoznam ochorení mäkkýšov, patogénov a senzitívnych druhov v prílohe D k smernici 95/70/ES. (3) Osobitnú pozornosť treba venovať ochoreniam, ktoré by mohli spôsobiť vážne škody populácii mäkkýšov, ak by sa zavliekli do spoločenstva alebo sa v ňom rozšírili, alebo ktoré treba nahlásiť Medzinárodnému úradu pre nákazy a ktoré sa v spoločenstve vyskytujú iba zriedkavo alebo sú exotické. (4) Druhy, ktoré sa uvádzajú ako náchylné na uvedené ochorenia a patogény, by mali byť prinajmenej tie, ktoré sú stanovené v poslednom vydaní Medzinárodného kódexu zdravia vodných živočíchov. (5) Na uplatnenie týchto nových požiadaviek treba poskytnúť časovú lehotu. (6) Smernicu 95/70/ES je preto bolo potrebné podľa toho zmeniť. (7) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: 1. Článok 1 Príloha D k smernici 95/70/ES sa nahrádza textom v prílohe k tomuto rozhodnutiu. 2. Článok 2 Toto rozhodnutie sa bude uplatňovať od 8. apríla 2003. 3. Článok 3 Toto rozhodnutie je adresované členským štátom. V Bruseli 5. februára 2003 Za Komisiu David Byrne člen Komisie [1] Ú. v. ES L 332, 30.12.1995, s. 33. [2] Ú. v. ES L 100, 11.4.2001, s. 30. -------------------------------------------------- PRÍLOHA " „PRÍLOHA D Poznámka: Medzi náchylné druhy tiež patria iné druhy, ktoré napádajú patogény, uvedené v poslednom vydaní Medzinárodného kódexu zdravia vodných živočíchov, ktorý vydal Medzinárodný úrad pre nákazy (OIE). Ochorenie | Patogén | Náchylný druh | Bonamióza | Bonamia exitiosus | Tiostrea chilensis i Ostrea angasi | Microcytos roughleyi | Saccostrea (Crassotrea) commercialis | Marteilióza | Marteilia sydneyi | Saccostrea (Crassotrea) commercialis | Mikrocytóza | Microcytos mackini | Crassotrea gigas; C. virginica; Ostrea edulis; O. conchaphila | Perkinsóza | Perkinsus marinus | Crassotrea virginica i C. gigas | Perkinsus olseni/atlanticus | Haliotis ruber; H. cyclobates; H. scalaris; H. laevigata; Ruditapes philippinarum i R. decussates | Ochorenie MSX | Haplosporidium nelsoni | Crassotrea virginica i C. gigas | Ochorenie SSO | Haplosporidium costale | Crassotrea virginica | Syndrom vädnutia morského pĺža | Candidatus Xenohaliotis californiensis | Zástupcovia Haliotis, vrátane morského pĺža čierneho (H.cracherodii), morského pĺža červeného (H. rufescens), morského pĺža ružového (H. corrugata), morského pĺža zeleného (H. fulgens) a morského pĺža bieleho (H. sorenseni) | " --------------------------------------------------